62020TO0014_INF
Διάταξη του Γενικού Δικαστηρίου (όγδοο τμήμα) της 16ης Οκτωβρίου 2020 – Tratkowski κατά Επιτροπής
(Υπόθεση T‑14/20)
«Προσφυγή ακυρώσεως – Υπαλληλική υπόθεση – Υπάλληλοι – Εσωτερικός διαγωνισμός COM/2/AD 12/18 (AD 12) – Υποβολή της αίτησης υποψηφιότητας μέσω του προβλεπόμενου προς τούτο εντύπου του άρθρου 2 του παραρτήματος III του ΚΥΚ – Αίτηση συμμετοχής στον διαγωνισμό υποβληθείσα, παράλληλα με την υποβολή σε απλό χαρτί, στην ΑΔΑ – Προϋποθέσεις επιλεξιμότητας – Απόφαση της εξεταστικής επιτροπής περί απορρίψεως της υποψηφιότητας του προσφεύγοντος – Απόρριψη από την εξεταστική επιτροπή ως εκπρόθεσμου του αιτήματος επανεξέτασης του υποψηφίου – Απόφαση της ΑΔΑ με την οποία απορρίφθηκε το αίτημα του προσφεύγοντος να μη ληφθεί υπόψη μία από τις προβλεπόμενες στην προκήρυξη του διαγωνισμού προϋποθέσεις, προκειμένου να γίνει δεκτή η συμμετοχή του στον διαγωνισμό – Προσβολή της απόφασης της ΑΔΑ και όχι της απόφασης της εξεταστικής επιτροπής – Έννομο συμφέρον – Απαράδεκτο»
1.
Υπαλληλικές προσφυγές – Απόφαση εξεταστικής επιτροπής διαγωνισμού – Προηγούμενη διοικητική ένσταση – Ένσταση υποβληθείσα στην αρμόδια για τους διορισμούς αρχή κατά της απόφασης της αρχής αυτής με την οποία απορρίφθηκε το αίτημα να μη ληφθεί υπόψη μία από τις προβλεπόμενες στην προκήρυξη του διαγωνισμού προϋποθέσεις – Μη άσκηση προσφυγής κατά της απόφασης της εξεταστικής επιτροπής περί απορρίψεως της υποψηφιότητας του προσφεύγοντος – Απαράδεκτο
(Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 2)
(βλ. σκέψεις 35-40)
2.
Υπαλληλικές προσφυγές – Προηγούμενη διοικητική ένσταση – Προθεσμίες – Εκπρόθεσμη άσκηση – Συγγνωστή πλάνη – Έννοια – Έμπειρος υπάλληλος ο οποίος έσφαλε ως προς τα ένδικα μέσα για την προσβολή απόφασης εξεταστικής επιτροπής διαγωνισμού – Δεν εμπίπτει
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 43-48)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση της αποφάσεως της Επιτροπής της 14ης Μαρτίου 2019 με την οποία η αρμόδια για τους διορισμούς αρχή του θεσμικού αυτού οργάνου απέρριψε την αίτηση του προσφεύγοντος να γίνει δεκτή η συμμετοχή του στον εσωτερικό διαγωνισμό COM/2/AD 12/18 (AD 12) με την αιτιολογία ότι δεν πληρούσε την προϋπόθεση που προβλέπεται στη σχετική προκήρυξη του διαγωνισμού και αφορούσε να έχει ο διαγωνιζόμενος τον βαθμό AD 10.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει τον Michal Tratkowski στα δικαστικά έξοδα.